CELEX: 32013R0384
Language: mt
Date: 2013-04-22 00:00:00
Title: Regolament ta’ Implimentazzjoni tal-Kummissjoni (UE) Nru 384/2013 tat- 22 ta’ April 2013 dwar il-klassifikazzjoni ta’ ċerti prodotti fin-Nomenklatura Magħquda

27.4.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 117/7
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 384/2013
      tat-22 ta’ April 2013
      dwar il-klassifikazzjoni ta’ ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat t-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta’ dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżid xi suddiviżjoni addizzjonali magħha u li hija stabbilita minn dispożizzjonijiet tal-Unjoni speċifiċi, bl-għan li jkun hemm l-applikazzjoni ta’ tariffi u ta’ miżuri oħra relatati mal-kummerċ tal-prodotti.
               
            
                  (3)
               
               
                  Skont dawn ir-regoli ġenerali, il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta’ din it-tabella.
               
            
                  (4)
               
               
                  Huwa xieraq li jkun ipprovdut li, soġġett għall-miżuri fis-seħħ fl-Unjoni Ewropea relatati mas-sistemi ta’ verifika doppja u mas-sorveljanza minn qabel u retrospettiva ta’ oġġetti tessili waqt l-importazzjoni fl-Unjoni Ewropea, id-detentur ikun jista’ għal perjodu ta’ 60 jum ikompli joqgħod fuq tagħrif tariffarju vinkolanti maħruġ mill-awtoritajiet doganali tal-Istati Membri, dwar il-klassifikazzjoni tal-oġġetti fin-Nomeklatura Magħquda iżda li mhuwiex skont dan ir-Regolament, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (2).
               
            
                  (5)
               
               
                  Il-Kumitat tal-Kodiċi Doganali ma ħariġx opinjoni fi ħdan il-limiti ta’ żmien iffisat mill-president tiegħu,
               
            ADOTTAT DAN IR-REGOLAMENT:
      Artikolu 1
      L-oġġetti deskritti fil-kolonna (1) tat-tabella mniżżla fl-Anness għandhom ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta’ din it-tabella.
      Artikolu 2
      Suġġett għall-miżuri fis-seħħ fl-Unjoni Ewropea relatati mas-sistemi ta’ verifika doppja u mas-sorveljanza retrospettiva ta’ prodotti tessili waqt l-importazzjoni fl-Unjoni Ewropea, wieħed jista’ għal perjodu ta’ 60 jum jibqa’ jinvoka t-tagħrif vinkolanti fuq it-tariffi maħruġ mill-awtoritajiet doganali tal-Istati Membri fir-rigward tal-klassifika tal-merkanzija fin-Nomeklatura Magħquda u li ma tkunx konformi ma’ dan ir-Regolament skont l-Artikolu 12(6) tar-Regolament tal-Kunsill (KEE) Nru 2913/92.
      Artikolu 3
      Dan ir-Regolament jidħol fis-seħħ fl-għoxrin jum wara dik tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-22 ta’ April 2013.
         
            
               Għall-Kummissjoni, F'isem il-President,
            Algirdas ŠEMETA
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  ĠU L 302, 19.10.1992, p. 1.
      
         ANNESS
         
                     Deskrizzjoni tal-oġġetti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Oġġett f’għamla ta’ ċilindru b’dijametru ta’ madwar 7 mm u tul ta’ madwar 130 mm, li jikkonsisti f’saff ta’ barra tal-karti li jżomm il-komponenti li ġejjin f’posthom:
                     
                                 —
                              
                              
                                 tliet filtri ta’ fibri ċelluloża tal-aċetat b’karbonju attivat [C],
                              
                           
                                 —
                              
                              
                                 erba’ filtri ta’ fibri ċelluloża tal-aċetat li fihom ukoll fibri mimlijin (mimlijin b’sustanza ta’ agglutinazzjoni li ma tippenetrax is-saffi ta’ ġewwa tal-fibri [I],
                              
                           
                                 —
                              
                              
                                 żewġ filtri ta’ fibri ċelluloża tal-aċetat [A],
                              
                           
                                 —
                              
                              
                                 erba’ komponenti ta’ tabakk orjentali bit-togħma tat-tip użat fis-sigaretti [T].
                              
                           Safejn għandhom x’jaqsmu l-fibri ċelluloża tal-aċetat fil-filtri differenti [C, I, A], il-fibri jkunu orjentati paralleli ma’ xulxin. Il-fibri jiffurmaw korp flessibbli u qisu sponża tal-istess ħxuna, u huma faċilment separabbli u jistgħu jitnittfu.
                     Fiċ-ċilindru, il-komponenti huma mqiegħda fl-ordni li ġejja:
                     
                                 —
                              
                              
                                 C (twil madwar 6 mm),
                              
                           
                                 —
                              
                              
                                 I (madwar 10 mm twil),
                              
                           
                                 —
                              
                              
                                 T (madwar 10 mm twil),
                              
                           
                                 —
                              
                              
                                 A (madwar 13 mm twil),
                              
                           
                                 —
                              
                              
                                 T (madwar 10 mm twil),
                              
                           
                                 —
                              
                              
                                 I (madwar 10 mm twil),
                              
                           
                                 —
                              
                              
                                 C (madwar 12-il mm twil),
                              
                           
                                 —
                              
                              
                                 I (madwar 10 mm twil),
                              
                           
                                 —
                              
                              
                                 T (madwar 10 mm twil),
                              
                           
                                 —
                              
                              
                                 A (madwar 13-il m twil),
                              
                           
                                 —
                              
                              
                                 T (madwar 10 mm twil),
                              
                           
                                 —
                              
                              
                                 I (madwar 10 mm twil),
                              
                           
                                 —
                              
                              
                                 C (madwar 6 mm twil).
                              
                           Il-persentaġġ bil-piż ta’ materjali differenti fl-Artikolu huwa kif ġej:
                     
                                 —
                              
                              
                                 C: madwar 17 %
                              
                           
                                 —
                              
                              
                                 I: madwar 16 %
                              
                           
                                 —
                              
                              
                                 A: madwar 8 %
                              
                           
                                 —
                              
                              
                                 T: madwar 41 %
                              
                           
                                 —
                              
                              
                                 karta: madwar 18 %.
                              
                           L-oġġett huwa ddisinjat biex jinqata’ u jintuża fil-produzzjoni tas-sigaretti bil-filtru. Mhuwiex evidenti mill-karatteristiċi oġġettivi tal-oġġett kif se jinqata’.
                     (Ara r-ritratti Nri 664 A u B) (*)
                     
                  
                  
                     5601 22 10 
                  
                  
                     Il-klassifikazzjoni hija ddeterminata mir-Regoli Ġenerali 1, 4 u 6 għall-interpretazzjoni tan-Nomenklatura Magħquda (GIR), u l-kliem tal-kodiċijiet tan-NM 5601 , 5601 22  u 5601 22 10 .
                     L-oġġett fih aktar filtraġġ mill-kompeneti tat-tabakk. It-tabakk jista’ jibqa’ mpoġġi bejn żewġ filtri u għalhekk jista’ ma jinħaraqx imma jiġi użat biss bħala komponent li joħloq it-togħma fis-sigarett. It-tabakk jikkostitwixxi biss madwar terz tal-volum tal-oġġett. Konsegwentement, il-filtri differenti jagħtu lill-oġġett il-karattru essenzjali tiegħu fi ħdan it-tifsira tal-GIR 3 (b).
                     Il-fibri tċelluloża al-aċetat pur [A] flimkien ma’ dawk mimlijin [I] jikkostitwixxu persentaġġ akbar skont il-piż u skont il-volum minn fibri ċelluloża tal-aċetat b’karbonju attivat [C]. Konsegwentement, il-filtri magħmula minn fibri ċelluloża puri u mimlijin bl-aċetat [A, I] jagħtu lill-oġġett il-karattru essenzjali tiegħu fit-tifsira tal-GIR 3 (b).
                     Il-filtri magħmula minn fibri ċelluloża puri u mimlijin bl-aċetat [A, I] m’għandhomx il-koeżjoni u s-saħħa meħtieġa. Konsegwentement, il-klassifikazzjoni taħt l-intestaturi 5602  bħala “felt” jew 5603  bħala “materjali mhux minsuġin” hija eskluża.
                     Il-filtri magħmula minn fibri ċelluloża puri u mimlijin bl-aċetat [A, I] mhumiex magħmula minn “drapp” tessili skont it-tifsira tan-Nota 1 tal-Kapitolu 63. Konsegwentement, il-klassifikazzjoni taħt l-intestatura 6307  hija eskluża.
                     Fi ħdan il-filtri magħmula minn fibri ċelluloża puri u mimlijin bl-aċetat [A, I], il-fibri jkunu orjentati paralleli ma’ xulxin. Konsegwentment, huma esklużi minn klassifikazzjoni taħt l-intestatura 5601  bħala “oġġetti ta’ tajjar”.
                     Peress li l-filtri magħmula minn fibri ċelluloża puri u mimlijin bl-aċetat [A, I] ma jistgħux jiġu kklassifikati taħt l-ebda intestatura f’konformità mal-GIR 1 sa 3, huma għandhom ikunu kklassifikati bl-applikazzjoni tal-GIR 4 fl-intestatura xierqa għall-oġġetti li huma l-iżjed jixbhu.
                     Peress li huma faċilment separabbli u jistgħu jitnittfu, u jiffurmaw korp flessibbli u qisu sponża tal-istess ħxuna, id-dehra tagħhom minn barra hi dik ta’ tajjar. Konsegwentement, il-filtri [A, I] għandhom ikunu kklassifikati taħt l-intestatura 5601  (ara wkoll l-Opinjoni tal-Klassifikazzjoni SA li tikklassifika l-“vireg biex isiru t-truf tal-filtri tas-sigaretti” taħt is-subintestatura 5601 22 ).
                     Il-mili tal-fibri ċelluloża tal-aċetat [I] ma jeskludix il-klassifikazzjoni taħt l-intestatura 5601  għaliex is-sustanza tal-agglutinazzjoni ma tippenetrax fis-saffi ta’ ġewwa tal-fibri (ara n-noti ta’ spjegazzjoni tas-SA għall-intestatura 5601 , (A), ir-raba’ paragrafu).
                     Għaldaqstant, l-oġġett għandu jiġi kklassifikat taħt il-kodiċi NM 5601 22 10  bħala “oġġetti ta’ tajjar ta’ fibri magħmulin mill-bniedem”.
                  
               
            
         
                     
                        
                  
                  
                     
                        
                  
               
            (*)  Ir-ritratti huma għall-għan ta’ informazzjoni biss.